**SJL5 Vrabec domový – čitateľská gramotnosť**

***Vrabec domový*** patrí k najrozšírenejším vtákom na svete. Je skvelo prispôsobený na život v mestách a dnes je typickým obyvateľom oblastí obývaných človekom, ktorý mu dokáže poskytnúť úkryt a potravu. Možno ho nájsť od mestských ulíc až po najmenšie chaty

v odľah­lých oblastiach. Celoročne sa zdržiava v početných kŕdľoch. Nechodí, ale skacká.

Telo vrabca je dlhé 14 - 15 cm a rozpätie krídel je 21 cm. Váži asi 30 gramov. Má krátky pevný kužeľovitý zobák a krátky chvost. Pohlavia sa od seba odlišujú farbou.

Samec má sivú hruď. Vrchná strana tela je hnedá s čiernymi škvrnami. Od samice ho rozoznáme podľa čiernej škvrny na hrdle.

Samice sú oveľa nenápadnejšie. Sú celé sivohnedé, čo im pomáha skryť sa v období hniezdenia. Mláďatá sú sfarbené rovnako ako samice pre ich bezpečnosť.

V lete majú obe pohlavia hnedé nohy, ktoré v zime menia farbu na červenú. Takisto mení svoje sfarbenie aj zobák, ktorý je v lete modročierny a v zime dostáva žltohnedú farbu.



Vrabec domový často hniezdi v kolóniách a vyhľadáva rôzne dutiny v múroch, strechách budov, v bútľavých stromoch i voľne v hustých korunách [stromov](https://sk.wikipedia.org/wiki/Strom). Býva často agresívny (útočný) a zmocňuje sa hniezd iných druhov vtákov. Na hniezdenie využíva aj hniezda belorítok a vtáčie búdky, ktoré majú dostatočne veľký vstupný otvor. Svoje hniezdo, ktoré býva väčšinou neúhľadné, si usilovne chráni. Stavia ho z trávy, korienkov a často aj z kúskov špa­gátov, starého papiera či látky. Je vystlané jem­nou srsťou, vlnou a perím.

V lete sa živí semenami rastlín, púčikmi kvetov a ovocných stromov, výhonkami rastlín. V období odchovu mláďat uprednostňuje najmä hmyz, pavúky, slimáky. Počas zimy sa živí odpadkami a často vyhľadáva kŕmidlá. Vrabce možno ví­dať na sídliskách, ako hľadajú potravu v nádobách na odpadky.

Spev vrabca poznáme ako čvirikanie. Ak je niečo všeobecne známe, hovorí sa, že už aj vrabce o tom čvirikajú.



**1. Napíš odpovede na uvedené otázky.**

🖉 Koľko váži vrabec domový? ....................... 🖉 Aké dlhé je telo vrabca domového? ............

🖉 Kde si stavia hniezdo, keď žije voľne? ............................................................................

🖉 Hniezda ktorých vtákov využíva na hniezdenie? .............................................................

🖉 Kedy sa živí najmä živočíšnou potravou? ........................................................................

🖉 Kto mu dokáže poskytnúť úkryt a potravu? .....................................................................

🖉Čím je vystlané hniezdo vrabca? .............................................................................................

🖉 Akú farbu nôh majú vrabce v lete? .................. 🖉Kedy má vrabec žltohnedý zobák? ..........

🖉 Na čo používa vrabec starý papier a látky? .............................................................................

🖉 Ktoré pohlavie je pestrejšie sfarbené? .......................... 🖉Ako sa vrabec pohybuje? ............

🖉 Ktoré časti tela majú samček i samička rovnako sfarbené počas leta? ...................................

🖉 Čo hľadajú vrabce na sídliskách v nádobách na odpadky? ....................................................

**2. Označ správnu odpoveď *A = ÁNO, N = NIE*.**

***A/N***

|  |  |
| --- | --- |
| **Vrabec domový často hniezdi v kolónach.** |  |
| **Samčeky sa od samičiek líšia rozpätím krídel.** |  |
| **Pri zmocňovaní sa hniezd iných vtákov bývajú vrabce agresívne.** |  |
| **Vrabec domový patrí k najrozšírenejším sťahovavým vtákom na svete.** |  |
| **Sfarbenie mláďat a samičiek je rovnaké kvôli ich bezpečnosti.** |  |
| **Na hniezdenie využíva aj vtáčie búdky s dostatočne veľkým vstupným otvorom.** |  |
| **Je vrabec domový prispôsobený na život v meste?** |  |
| **Samice sú oveľa nápadnejšie než samce.** |  |
| **Samca od samice rozoznáme aj podľa čiernej škvrny na hrdle.** |  |
| **Samičky sú iba v období hniezdenia sivohnedé.** |  |
| **Možno nájsť vrabca domového v blízkosti odľahlých ľudských obydlí?** |  |
| **Ak o tom už aj vrabce čvirikajú, je to všeobecne známa vec.** |  |
| **Vrabec sa zmocňuje hniezd iných vtákov a svoje si usilovne chráni.** |  |
| **Má samček na vrchnej strane tela čierne škvrny?** |  |

**3. Ak má niekto neupravené vlasy na hlave, hovorí sa, že má hlavu ako vrabčie**

a) čvirikanie. b) perie. c) hniezdo. d) mláďa.

**4. Priraď k vetám v stĺpci A správny význam zo stĺpca B.**

**A**

**B**

**Lepší** [**vrabec**](http://slovniky.juls.savba.sk/?w=vrabec&c=8d24&d=psken&d=priezviska&d=ma&d=bernolak&d=hssjV&d=noundb&d=sssj&d=obce&d=locutio&d=sss&d=un&d=kssj4&d=peciar&d=pskcs&d=psp&d=scs) **v hrsti** [**ako**](http://slovniky.juls.savba.sk/?w=ako&c=8d24&d=psken&d=priezviska&d=ma&d=bernolak&d=hssjV&d=noundb&d=sssj&d=obce&d=locutio&d=sss&d=un&d=kssj4&d=peciar&d=pskcs&d=psp&d=scs)[**holub**](http://slovniky.juls.savba.sk/?w=holub&c=8d24&d=psken&d=priezviska&d=ma&d=bernolak&d=hssjV&d=noundb&d=sssj&d=obce&d=locutio&d=sss&d=un&d=kssj4&d=peciar&d=pskcs&d=psp&d=scs) **na streche.**

***Rozpŕchli sa*** [***ako***](http://slovniky.juls.savba.sk/?w=ako&c=8d24&d=psken&d=priezviska&d=ma&d=bernolak&d=hssjV&d=noundb&d=sssj&d=obce&d=locutio&d=sss&d=un&d=kssj4&d=peciar&d=pskcs&d=psp&d=scs)[***keď***](http://slovniky.juls.savba.sk/?w=ke%C4%8F&c=8d24&d=psken&d=priezviska&d=ma&d=bernolak&d=hssjV&d=noundb&d=sssj&d=obce&d=locutio&d=sss&d=un&d=kssj4&d=peciar&d=pskcs&d=psp&d=scs)[***medzi***](http://slovniky.juls.savba.sk/?w=medzi&c=8d24&d=psken&d=priezviska&d=ma&d=bernolak&d=hssjV&d=noundb&d=sssj&d=obce&d=locutio&d=sss&d=un&d=kssj4&d=peciar&d=pskcs&d=psp&d=scs) ***vrabce strelí.***

**Mladý vrabec učí sa čvirikať od starého.**

Vyletelo mu to z hlavy ako operené vrabce z hniezda.

***Má toľko rozumu ako vrabec svedomia***.

1. je hlúpy

2. [lepšie](http://slovniky.juls.savba.sk/?w=lep%C5%A1ie&c=8d24&d=psken&d=priezviska&d=ma&d=bernolak&d=hssjV&d=noundb&d=sssj&d=obce&d=locutio&d=sss&d=un&d=kssj4&d=peciar&d=pskcs&d=psp&d=scs) je [mať](http://slovniky.juls.savba.sk/?w=ma%C5%A5&c=8d24&d=psken&d=priezviska&d=ma&d=bernolak&d=hssjV&d=noundb&d=sssj&d=obce&d=locutio&d=sss&d=un&d=kssj4&d=peciar&d=pskcs&d=psp&d=scs) menšiu [vec](http://slovniky.juls.savba.sk/?w=vec&c=8d24&d=psken&d=priezviska&d=ma&d=bernolak&d=hssjV&d=noundb&d=sssj&d=obce&d=locutio&d=sss&d=un&d=kssj4&d=peciar&d=pskcs&d=psp&d=scs), [ale](http://slovniky.juls.savba.sk/?w=ale&c=8d24&d=psken&d=priezviska&d=ma&d=bernolak&d=hssjV&d=noundb&d=sssj&d=obce&d=locutio&d=sss&d=un&d=kssj4&d=peciar&d=pskcs&d=psp&d=scs)

istú

3. rýchlo na to zabudol

4. rozutekali sa na všetky strany

5. akí rodičia, také deti